Landets privatskoler bliver stadig mere populære, når valget om barnets skole skal træffes.

Tal fra Økonomi- og Indenrigsministeriet viser, at i 2014 gik knap 16 ud af 100 elever i privatskole. Det er en klar stigning siden 2007, hvor 13 elever af 100 gik i privatskole.

Læs også : Flere vælger stadig privatskole, friskole eller lilleskole

Region Hovedstaden er den region med det højeste antal elever i privatskolen. Her var 19 ud af 100 elever sidste år i privatskole. Region Nordjylland har færrest med 12,1 ud af 100.

Mangler stærke elever

Det kan betyde, at hvis man ikke har de såkaldte ressourcestærke elever, så er der måske smallere i toppen Karsten Jessen, formand skolelederforeningen, Haderslev

Hos folkeskolelederne er man bekymret over tilstrømningen til privatskolerne. På sigt kan det betyde, at folkeskolerne mangler en vigtig elevgruppe, siger Karsten Jessen, der er formand for Skoleledernes afdeling i Haderslev:

- Det kan betyde, at hvis man ikke har de såkaldte ressourcestærke elever, så er der måske smallere i toppen, siger han.

Hænger ikke sammen med virkeligh eden

En af dem der har sit barn gående i privatskole, er Erik Baumgarten fra Haderslev. Han valgte privatskolen efter et informationsmøde i folkeskolen, da hans barn skulle skrives op:

- Der var naturligvis en masse spørgsmål, og vi kunne simpelthen ikke få fyldestgørende svar. Der var en masse uvisheder, og jeg følte ikke, at det var tilfredsstillende, siger han.

Erik Baumgarten er selv folkeskolelærer, men det betyder ikke, at han ser et problem i at sende sine børn i privatskole:

- Det, vi går og laver i folkeskolen, er ganske udemærket, men der er nogle ting, der ikke hænger sammen med virkeligheden. Det, det der bliver meldt ud fra politisk side, hænger bare ikke sammen, siger han.

Læs også : Tænketank: Hvert sjette barn har forladt folkeskolen

Folkeskolen skal prioriteres

Skoleleder Karsten Jessen mener, at det er en uheldig udvikling:

- Det vil være skidt, hvis vi kommer derhen, hvor vi er nede på 60 eller 50 procent. Det vil være rigtig skidt, siger han.

I følge Karsten Jessen kræver det, at folkeskolen prioriteres højere af politikerne, hvis udviklingen skal vendes: